Analyysi: Keskustan puheenjohtajakisa kaipaa avointa, rehellistä ja tunteita nostattavaa keskustelua | Suomenmaa
Antti Kaikkonen ja Katri Kulmuni kohtasivat sunnuntaina Oulussa.
Kat­ri Kul­mu­nin ja Ant­ti Kaik­ko­sen vä­lil­le tun­tuu ole­van hät­käh­dyt­tä­vän vai­ke­aa löy­tää min­kään­lai­sia ero­ja, toi­mit­ta­ja Sa­mu­li Vänt­ti­lä kir­joit­taa ana­lyy­sis­sään
Samuli Vänttilä11.8.2019 20:52
11.8.2019 20:59
Ana­lyy­si Jär­jes­tä­jät sai­vat to­sis­saan et­siä li­sää tuo­le­ja, kun kes­kus­tan pu­heen­joh­ta­ja­eh­dok­kaat Kat­ri Kul­mu­ni ja Ant­ti Kaik­ko­nen saa­pui­vat kam­pan­ja­kier­tu­een­sa ti­lai­suu­teen Ou­luun sun­nun­tai­na il­ta­päi­väl­lä.
Ra­vin­to­la Rau­ha­la oli ää­ri­ään myö­ten täyn­nä vä­keä. Sa­man­lai­nen ti­lan­ne vai­kut­ti ole­van lau­an­tai­na myös Ro­va­nie­mel­lä, jos­ta kak­sik­ko aloit­ti noin kuu­kau­den mit­tai­sen yh­tei­sen eh­dok­kuus­tur­neen­sa.
Vä­keä ker­rot­tiin riit­tä­neen myös vii­kon­lo­pun kah­des­sa muus­sa ti­lai­suu­des­sa Yli­tor­ni­ol­la ja Ni­va­las­sa.
Kes­kus­tan uu­den ve­tä­jän va­lin­ta näyt­tää siis kiin­nos­ta­van kan­saa.
Ja ai­mo tu­kun kes­kus­ta­lais­ta sa­no­maa ylei­sö sai Ou­lus­sa pur­ta­vak­seen. Puo­lu­een vies­tin­tä­pääl­li­kön Lau­ra Ruo­ho­lan ve­tä­mäs­sä ti­lai­suu­des­sa eh­dit­tiin pu­hua alu­e­po­li­tii­kas­ta tur­ve­nä­ke­myk­siin, nuor­ten syr­jäy­ty­mi­ses­tä kes­kus­tan ta­lou­teen, met­sä­lin­jauk­sis­ta gal­lup­kan­na­tuk­seen.
Noin puo­len­tois­ta tun­nin mit­tai­ses­sa kes­kus­te­lus­sa pis­ti kui­ten­kin sil­mään yk­si iso seik­ka.
Kul­mu­nin ja Kaik­ko­sen vä­lil­le tun­tuu ole­van hät­käh­dyt­tä­vän vai­ke­aa löy­tää min­kään­lai­sia ero­ja.
Se on toki ol­lut tie­dos­sa jo en­nak­koon, mut­ta kun ky­sees­sä on mo­ni­tu­hat­päi­sen kan­san­liik­keen pu­heen­joh­ta­ja­ki­sa, eh­dok­kai­den ta­sai­nen sa­man­lai­suus tun­tuu yl­lät­tä­väl­tä.
Pie­niä pai­no­tu­se­ro­ja Kul­mu­nin ja Kaik­ko­sen vä­lis­tä toki löy­tyy, mut­ta ne ovat ni­me­no­maan pie­niä ja kos­meet­ti­sia.
Kaik­kein sel­vim­min tämä tuli esiin, kun Ruo­ho­la ti­va­si kak­si­kol­ta kyl­lä tai ei -vas­tauk­sia noin kym­me­neen kes­kus­tan jär­jes­töl­lis­tä puol­ta kos­ke­vaan ky­sy­myk­seen.
Kul­mu­ni ja Kaik­ko­nen vas­ta­si­vat sa­mal­la ta­val­la ja lä­hes yh­teen ää­neen kaik­kiin mui­hin pait­si yh­teen ky­sy­myk­seen.
Eri miel­tä he oli­vat sii­tä, on­ko kes­kus­tal­la tar­peek­si pal­kat­tu­ja työn­te­ki­jöi­tä. Kaik­ko­sen mu­kaan ei, Kul­mu­nin mu­kaan kyl­lä.
Kyse ei ole sii­tä, et­tei­kö Kul­mu­nil­la ja Kaik­ko­sel­la oli­si asi­aa.
Mo­lem­mat ovat kes­kus­tan kas­vat­te­ja. He tun­te­vat tä­män het­ki­sen po­li­tii­kan pu­hee­nai­heet ja tie­tä­vät sy­dän­juu­ri­aan myö­ten, mikä on puo­lu­een ydin­sa­no­maa.
Mo­lem­mat osaa­vat esiin­tyä ja ol­la luon­te­via. Mo­lem­mat saa­vat ylei­sön nau­ra­maan ja ap­lo­dee­raa­maan. Mut­ta mis­tään hur­mok­ses­ta ei voi väen run­sau­des­ta huo­li­mat­ta sil­ti pu­hua.
Eh­do­kas­kak­sik­ko sei­soi Ou­lus­sa kuin yh­des­sä rin­ta­mas­sa pu­hu­mas­sa sitä tut­tua ja tur­val­lis­ta kes­kus­ta­lais­ta sa­no­maa, jota on to­tut­tu en­nen­kin kuu­le­maan.
Ero­ja eh­dok­kai­den vä­lil­le ei toki tar­vit­se vä­ki­sin kek­siä.
Kak­si­kol­le voi nos­taa hat­tua, et­tä he ovat aset­ta­neet it­sen­sä li­koon pu­heen­joh­ta­ja­kil­vas­sa kes­kus­ta­puo­lu­een kan­nal­ta hy­vin vai­ke­as­sa ti­lan­tees­sa.
Ja kun mui­ta eh­dok­kai­ta ei ole, sil­loin Kou­vo­lan yli­mää­räi­sen puo­lu­e­ko­kouk­sen ää­nes­tä­jät saa­vat teh­dä va­lin­tan­sa mui­ta pe­rus­tei­ta pai­not­ta­en.
Pal­jon rat­kai­see se, kum­man per­soo­na ja ole­mus miel­lyt­tää enem­män. Vai­kea ras­ti teh­dä ero­ja sii­nä­kin.
Mo­lem­mat eh­dok­kaat tie­tä­vät sa­man­lai­suu­ten­sa it­se­kin. Kum­pi­kin myön­si Suo­men­maal­le, et­tä iso­ja ero­ja ei ole.
Kul­mu­nin mu­kaan ti­lan­tees­ta voi et­siä myös po­si­tii­vi­sia puo­lia: Eh­dok­kai­den ei tar­vit­se ta­pel­la sii­tä, mil­lai­sen kan­san­liik­keen joh­toon he ovat pyr­ki­mäs­sä.
Mo­lem­mat pai­not­ti­vat, et­tä kisa on vas­ta alus­sa. Ero­ja al­kaa löy­tyä, kun kam­pan­ja­kier­tue ete­nee.
– Teen it­se­ni nä­köis­tä kam­pan­jaa, vaik­ka meil­lä oli­si sata eh­do­kas­ta. Us­kon, et­tä se on pa­ras tie, Kul­mu­ni sa­noi.
– Tar­vi­taan pal­jon ylei­sö­ti­lai­suuk­sia ja avoin­ta, re­hel­lis­tä kes­kus­te­lua. Ei­kö­hän täs­tä so­pi­van vä­ri­käs syk­sy vie­lä tule, Kaik­ko­nen poh­ti.
On kui­ten­kin yk­si syy, mik­si avoin ja re­hel­li­nen, tun­tei­ta nos­tat­ta­va kes­kus­te­lu oli­si syy­tä löy­tää pian.
Kes­kus­ta elää yh­den his­to­ri­an­sa pa­him­man krii­sin kes­kel­lä. Kan­na­tus ma­taa poh­ja­lu­ke­mis­sa. Ke­vään vaa­li­tap­pi­on jäl­jil­tä puo­lu­ees­sa on pal­jon pa­haa miel­tä, tur­hau­tu­nei­suut­ta ja suut­tu­mus­ta.
Puo­lu­ees­sa on myös pal­jon ää­ri­päi­den mie­li­pi­tei­tä vaik­ka­pa il­mas­ton­muu­tok­ses­ta, maa­han­muu­tos­ta ja pride-kul­ku­eis­ta, ku­ten Ou­lun kes­kus­ta­nuor­ten pu­heen­joh­ta­ja Tui­ja Pa­ta­na ti­lai­suu­des­sa to­te­si.
Puo­lu­ees­sa on pit­kään kai­vat­tu sy­väl­lis­tä, poh­ja­mu­tia luo­taa­vaa it­se­tut­kis­ke­lua, jos­sa vai­kei­ta tee­mo­ja ei kaih­de­ta.
Ja sitä toki käy­tiin jon­kin ver­ran Ou­lus­sa­kin. Eten­kin ylei­sö­ky­sy­myk­sis­sä kai­vat­tiin rat­kai­su­ja ne­ga­tii­vis­ten mie­li­ku­vien kään­tä­mi­seen, puo­lu­een ar­vo­va­lin­toi­hin ja sii­hen, mitä Kul­mu­ni ja Kaik­ko­nen te­ki­si­vät pu­heen­joh­ta­ji­na eri ta­val­la kuin Juha Si­pi­lä.
Eh­do­kas­kak­sik­ko ei näi­tä tee­mo­ja kier­rel­lyt. He myön­si­vät, et­tä kor­jat­ta­vaa on pal­jon.
Eh­dok­kail­ta kai­pai­si kui­ten­kin enem­män vas­tauk­sia ky­sy­mys­sa­naan mi­ten.
Kul­mu­nin pu­heis­sa ko­ros­tuu toi­vo. Hä­nen mu­kaan­sa kes­kus­tan täy­tyy he­rät­tää ih­mi­sis­sä luot­ta­mus­ta, et­tä puo­lue hoi­taa juu­ri hei­dän asi­oi­taan.
Kaik­ko­sen sa­noin kes­kus­tan täy­tyy osoit­taa, et­tä se ym­mär­tää ta­val­lis­ten ih­mis­ten huo­lia ja mur­hei­ta.
Hy­viä avauk­sia, mut­ta mi­ten se teh­dään?
Vasem­mis­to­liiton kansa­ne­dus­taja Yrttiaho on valittanut hallinto-oikeuteen hallituksen HX-päätöksen salaamisesta
Keskustan ex-puolu­e­sih­teeri kommentoi Ylellä Kaikkosen ja Kulmunin väittelyä – “Siitä puuttui vimma ja palo”
Kansa­ne­dus­taja Honkonen: Keskustan kenttäväki janoaa suoraa puhetta, mutta kepun herrat eivät vaivaudu osallistumaan keskusteluun